
	Anotācija (ex-ante)
1.3. Pašreizējā situācija, problēmas un risinājumi
	Iebildums
Pirms Ministru kabineta rīkojuma projekta iesniegšanas izskatīšanai Ministru kabinetā, lai pārliecinātos par rīkojuma projektā regulējamo tiesisko attiecību likumību, nepieciešams noskaidrot zemes vienības zem nekustamā īpašuma Melīdas ielā 11, Rīgā (nekustamā īpašuma kadastra Nr.01006120008) tiesisko statusu un piederību, pievienojot Tiesību akta lietai minētos faktus apliecinošus dokumentus atbilstoši Ministru kabineta 2021. gada 7. septembra noteikumu Nr.606 "Ministru kabineta kārtības rullis" 44. punktam.

Pamatojums:
1. Anotācijā norādīts, ka nekustamais īpašums Melīdas ielā 11, Rīgā, (nekustamā īpašuma kadastra Nr.01006120008) atrodas uz zemes vienības ar kadastra apzīmējumu 0100 112 0131 (adrese Melīdas iela 11A), kas ir nekustamā īpašuma ar kadastra Nr.0100 112 0131 sastāvā un ka minētais nekustamais īpašums zemesgrāmatā nav ierakstīts. Savukārt saskaņā ar Dzīvokļa īpašuma likuma 2. panta  otro daļu dzīvokļa īpašums kā lietu kopība sastāv no atsevišķā īpašuma un attiecīgas kopīpašuma domājamās daļas. Dzīvokļa īpašuma sastāvā ietilpstošais atsevišķais īpašums un kopīpašuma domājamā daļa tiesiski nav atdalāmi. Turklāt Dzīvokļa īpašuma likuma 4. panta pirmās daļas 3. punkts noteic, ka dzīvokļa īpašuma kopīpašuma domājamā daļā ietilpst zemesgabals, uz kura atrodas attiecīgā dzīvojamā māja, ja tas nepieder citai personai.
2. Saskaņā ar Civillikuma 994. panta pirmo daļu par nekustama īpašuma īpašnieku atzīstams tikai tas, kas par tādu ierakstīts zemes grāmatās. Savukārt, ja attiecīgais zemesgabals nav ierakstīts zemesgrāmatā, jāņem vērā Civillikuma 930. panta piezīmē noteiktais, ka nekustamas bezīpašnieka lietas piekrīt valstij. Tādā gadījumā, lai novērstu konkrētajā situācijā dalītā īpašuma veidošanos, būtu ārējos normatīvajos aktos noteiktajā kārtībā risināms jautājums par attiecīgā zemesgabala atzīšanu par bezīpašnieka lietu un piekritīgu valstij un pēc tam attiecīgās domājamās daļas no zemesgabala pievienot atsavināmā dzīvokļa īpašuma sastāvam un kā lietu kopību nodot pašvaldības īpašumā.
3. Anotācijā norādītais, ka nekustamais īpašums Melīdas ielā 11, Rīgā (nekustamā īpašuma kadastra Nr.01006120008) atrodas uz zemes vienības ar kadastra apzīmējumu 0100 112 0131 (adrese Melīdas iela 11A), kas ir nekustamā īpašuma ar kadastra Nr.0100 112 0131 sastāvā, ir pretrunā ar Tiesību akta lietai pievienotā Rīgas pilsētas tiesas Rīgas pilsētas zemesgrāmatas nodalījuma Nr.5029 - A I daļas 1. iedaļas 2.1. atzīmi:  "ēka Melidas ielā 11, Rīgā saistīta ar zemes gabalu, zemes gabala platība 6688 kv.m, kadastra apzīmējums 0100 612 0008. Zemes īpašuma tiesības nav noskaidrotas (bijusī grupa 113 Nr.5 daļu un 112 grupā, grunts 131; 132; 133; 135; 136; 200 daļas un zemes gabalu ar kadastra Nr.01001120136 un Nr.Nr.01001120134 daļas)".

